**Poziv za prijavu na natječaj**

**„Nagrada za volontere i organizatore volontiranja“**

Savjet mladih grada Šibenika organizira prvi put u Šibeniku dodjelu „***Nagrade za volontere i organizatore volontiranja“.***

Cilj ove akcije je poticanje volonterskog rada u lokalnoj zajednici kroz nagrađivanje volonterskog doprinosa pojedinaca i organizacija koje provode volontiranje.

***Savjet mladih Grada Šibenika poziva sve zainteresirane za promicanje volonterstva da se prijave na natječaj koji je otvoren od 8. - 25. studenoga 2016. godine.***

Zainteresirane organizacije i pojedinci koji žele prijaviti sebe, drugu organizaciju i/ili pojedinca za volontersku nagradu trebaju ispuniti Obrazac za volontere/ Obrazac za organizatore volontiranja koji se mogu preuzeti na **stranicama Grada Šibenika, Šibenske udruge mladih, Udruge „Mladi u EU“ te na portalu Skvuš.hr.**

Na natječaj se mogu nominirati neprofitne organizacije (udruge, zaklade, javne ustanove, gradovi, mjesni odbori; prema čl.7 Zakona o volonterstvu) i volonteri/ke u neprofitnim organizacijama.

O dobitnicima Nagrade odlučuje Povjerenstvo koje se sastoji od 3 člana, a ***organizacija dodjele Nagrade za volontere i organizatore volontiranja bit će održana 5. prosinca 2016. godine na Međunarodni dan volontera u Gradskoj vijećnici s početkom u 18 sati.***

Pozivamo sve volontere da se prijave i daju svoj doprinos promicanju Nagrade za volontiranje u Šibeniku.

Kontakt: Zvonimira Bralić, potpredsjednica Savjeta mladih Grada Šibenika

Br.tel: 0958091925